wickkiey/tamil-wikipedia-chunked huggingface dataset:
# மௌனி

## படைப்புகள்

| சிறுகதைகள் | இதழ் | வருடம் |  |
| --- | --- | --- | --- |
| 1.பிரபஞ்சகானம் | மணிக்கொடி | 1936 |  |
| 2.ஏன்? | மணிக்கொடி | 1936 |  |
| 3.காதல் சாலை | மணிக்கொடி | 1936 |  |
| 4.குடும்பத்தேர் | மணிக்கொடி | 1936 |  |
| 5.கொஞ்ச தூரம் | மணிக்கொடி | 1936 |  |
| 6.சுந்தரி | மணிக்கொடி | 1936 |  |
| 7.அழியாச்சுடர் | மணிக்கொடி | 1937 |  |
| 8.மாறுதல் | மணிக்கொடி | 1937 |  |
| 9.நினைவுச் சுழல் | மணிக்கொடி | 1937 |  |
| 10.மாபெருங் காவியம் | தினமணி மலர் | 1937 |  |
| 11.மிஸ்டேக் | மணிக்கொடி | 1937 |  |
| 12.சிகிச்சை | ஹனுமான் மலர் | 1937 |  |
| 13.எங்கிருந்தோ வந்தான் | தினமணி வருஷ மலர் | 1937 |  |
| 14.இந்நேரம்,இந்நேரம் | மணிக்கொடி | 1937 |  |
| 15.மாறாட்டம் | மணிக்கொடி | 1938 |  |
| 16.நினைவுச் சுவடு | தேனி | 1948 |  |
| 17.மனக்கோலம் | தேனி | 1948 |  |
| 18.சாவில் பிறந்த சிருஷ்டி | சிவாஜி | 1954 |  |
| 19.குடை நிழல் | சிவாஜி மலர் | 1959 |  |
| 20.பிரக்ஞை வெளியில் | சரஸ்வதி | 1960 |  |
| 21.மனக்கோட்டை | எழுத்து | 1963 |  |
| 22.உறவு,பந்தம்,பாசம் | குருசேத்திரம் | 1968 |  |
| 23.அத்துவான வெளி | குருசேத்திரம் | 1968 |  |
| 24.தவறு | கசடதபற | 1971 | } |  
| 1.எனக்கு பெயர் வைத்தவர் | பி.எஸ்.ராமையா மணிவிழா மலர் | 1965 |  |
| --- | --- | --- | --- |
| 2.செம்மங்குடி தன் ஊர் தேடல் | ஆனந்த விகடன் | 1968 | } |
# கனேடியன் இம்பிரியல் வங்கி

**கனேடியன் இம்பிரியல் வங்கி** (Canadian Imperial Bank of Commerce or CIBC) வைப்புநிதி அடிப்படையில் கனடாவில் உள்ள ஐந்தாவது பெரிய வங்கியாகும். டொரொன்டோவைத் தலைமையிடமாக கொண்டு இயங்கும் இதன் கனேடிய வங்கி எண் 010 ஆகும். இவ்வங்கி 1867ம் ஆண்டு உருவாக்கப்பட்டது. இவ்வங்கி அமெரிக்கா, கரேபியன், ஆசியா மற்றும் பிரித்தானியாவிலும் தனது சேவைகளை வழங்கி வருகின்றது. இவ்வங்கி 11 மில்லியனுக்கும் மேற்பட்ட வாடிக்கையாளர்களைக் கொண்டுள்ளது.
# தாட்டியன்

**தாட்டியன்** என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் ஐந்தாமானவன். இவன் திரிதரன் (பொ.பி. 460) என்ற இராசராட்டிரப் பாண்டியர்களுள் நாலாமானவனின் ஆட்சிக்குப் பிறகு ஆண்டவன். இவன் ஆட்சியில் தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வந்து தோல்வியுற்றான். இவர்கள் இருவருக்கும் பல தடவை போர் நடந்திருக்கலாம் எனத் தெரிகிறது. அனைத்திலும் பாண்டியனே வெற்றி பெற்றான். கடைசியாக இவர்கள் இருவருக்கும் நடந்த போரில் தாட்டிய பாண்டியன் இறந்து போனாலும் பாண்டியர் படையே வெற்றி பெற்றது.
# தாட்டியன்

## கல்வெட்டு

உரோகணம் நாட்டிலுள்ள கதிர்காமம் என்ற முருகன் படைவீட்டில் இவனுடைய கல்வெட்டுகள் காணப்படுகின்றன. அதனால் இவனது ஆட்சியில் இராசராட்டிரம் அரசு இலங்கை முழுதும் பரவியிருந்ததை அறிய முடிகிறது. அக்கல்வெட்டின் படி இவன் புத்த சமயத்தை சேர்ந்தவன் என்றும் கிரிவிகாரை என்னும் புத்தமடத்திற்கு தானம் அளித்தான் என்றும் உரோகணம் நாட்டில் சில காலம் தங்கியிருந்தான் எனவும் தெரிகிறது.
# தாட்டியன்

## மூல நூல்கள்

- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூல வம்சம்
# திரிதரன்

**திரிதரன்** (பொ.பி. 460) என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் நாலாமானவன். இவன் இளம் பரிந்தன் (பொ.பி. 444 - 460) என்ற இராசராட்டிரப் பாண்டியர்களுள் மானவனின் ஆட்சிக்குப் பிறகு ஆண்டவன். இவன் ஆட்சியில் இரண்டாம் மாதத்தின் போது தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வெற்றி பெற்று திரிதரனையும் கொன்றான் என அறிய முடிகிறது. அதற்குப்பிறகு தாட்டியன் என்னும் இராசராட்டிரப் பாண்டியர் மன்னன் இராசராட்டிரம் அரசை ஆண்டான்.
# திரிதரன்

## மூல நூல்கள்

- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூல வம்சம்
# ஆல்ஃபா ஆக்சிசனேற்றம்

**ஆல்ஃபா ஆச்சிசனேற்றம்** *(α-oxidation)* என்பது சில கொழுப்பு அமிலங்களின் ஆல்ஃபா கார்பன் ஆக்சிசனேற்றம் அடைவதாகும். பொதுவாக எல்லா கொழுப்பு அமிலங்களும் பீட்டா ஆக்சிசனேற்றம் அடையும். ஆனால் ஃபைட்டானிக் அமிலம் போன்ற கொழுப்பு அமிலங்களில் பீட்டா கார்பனில் மெத்தில் கிளை இருப்பதன் காரணமாக அவற்றால் பீட்டா ஆக்சிசனேற்றம் அடைய இயலாது. எனவே ஃபைட்டானிக் அமிலம் ஆல்ஃபா ஆக்சிசனேற்றமடைந்து பிரிஸ்டானிக் அமிலம் உண்டாகிறது.  
ஆல்ஃபா ஆச்சிசனேற்றம் மனித செல்களில் பெராக்சிசோம் எனும் செல் பகுதியில் நடைபெறுகிறது.
# பார்ண் படி

**பார்ண் படி** (*Barn Buddy*) என்பது தெப்ரோத்தின் சமூக வலையமைப்பு ஆட்டமாகும். இவ்வாட்டத்தை முகநூல், ஹாய்5 ஆகிய சமூக வலையமைப்புத் தளங்களில் விளையாட முடியும். இது ஒரு தோட்ட ஒப்புச்செயலாக்கச் சமூக வலையமைப்பு ஆட்டமாகும். இவ்வாட்டத்திற்குப் போட்டியாக உள்ள ஆட்டங்களாக ஃபார்ம்வில், ஹேப்பி ஃபார்ம், ஃபார்ம் டவுன், ஹார்வெஸ்ட் மூன் போன்ற ஆட்டங்களைக் குறிப்பிட முடியும்.  
இவ்வாட்டத்தைத் தமிழிலும் பெற்றுக் கொள்ள முடியும்.
# பார்ண் படி

## விளையாடுதல்

ஒருவர் பார்ண் படியை விளையாடத் தொடங்கும்போது அவருக்கு ஆறு நிலத் துண்டுகளும் சில பயிர்களும் வழங்கப்பட்டிருக்கும். அப்போது அவர் சுழியாவது தரத்தில் இருப்பார். பின்னர், பயிர்களை நட்டு அறுவடை செய்வதன் மூலமும் விலங்குகளைத் துடைப்பதன் மூலமும் அனுபவத்தைப் பெற்றுக் கொள்ள முடியும்.
# பார்ண் படி

## விளையாடுதல்

### கடை

பார்ண் படியில் கடை என்பது பார்ண் படி விளையாடுவதற்குத் தேவையான பொருட்களைக் கொள்வனவு செய்வதற்கு உதவுகின்றது. இதற்காக நாணயங்களையும் கடன்களையும் பயன்படுத்த முடியும்.
# பார்ண் படி

## விளையாடுதல்

### கடை

#### பயிர்கள்

பார்ண் படியில் பயிர்களை நட்டு அறுவடை செய்ய முடியும்.  
இப்பயிர்களைக் குறிப்பிட்ட காலத்தினுள் அறுவடை செய்யாவிடின் அவை வாடிப் போய் விடும் என்பதும் குறிப்பிடத்தக்கது.
# பார்ண் படி

## விளையாடுதல்

### கடை

#### பூக்கள்

பார்ண் படியில் பூக்களை நாணயங்களுக்கும் விசேட பூக்களைக் கடன்களுக்கும் வாங்க முடியும்.
# பார்ண் படி

## விளையாடுதல்

### கடை

#### மிருகங்கள்

பார்ண் படியில் நாணயங்கள் மூலமும் கடன்கள் மூலமும் மிருகங்களை வாங்க முடியும்.  
பார்ண் படியில் சில உயிரினங்களைத் துடைப்பதன் மூலம் அனுபவத்தைப் பெற்றுக் கொள்ள முடியும்.
# பார்ண் படி

## விளையாடுதல்

### கடை

#### அலங்காரங்கள்

கடை மூலம் தானியக் களஞ்சியங்கள், பெயர் அடையாளங்கள், வைக்கோற்கேடு போன்றவற்றை வாங்கிப் பண்ணையை அலங்கரிக்க முடியும். மேலும் பின்னணிகளையும் மாற்றி அமைக்க முடியும்.
# பார்ண் படி

## விளையாடுதல்

### கடை

#### டோமோ

கடையில் டோமோ என்னும் கேலிச்சித்திரக் கதாபாத்திரத்தையும் வாங்க முடியும்.
# பார்ண் படி

## விளையாடுதல்

### கடை

#### ஏனையவை

ஏனையவை என்னும் தத்தலில் வலிமையான உரத்தைப் பெற்றுக் கொள்ள முடியும். இது பயிர்களின் வளரும் நிலையை 50 சதவீதத்தால் குறைக்கக்கூடியது.
# பார்ண் படி

## விளையாடுதல்

### கடை

#### வரையறையுள்ள பதிப்புகள்

பார்ண் படியில் ஒரு குறிப்பிட்ட காலத்தில் மட்டும் பெறக்கூடியதாக வரையறையுள்ள பதிப்புகளும் வழங்கப்படுவதுண்டு.
# பார்ண் படி

## விளையாடுதல்

### சேமிப்புவீடு

விளையாடுபவர் அறுவடை செய்த பொருள்களை விற்பதற்குச் சேமிப்புவீடு பயன்படுத்தப்படுகின்றது.
# பார்ண் படி

## விளையாடுதல்

### அடைவுகள்

பார்ண் படியில் அடைவுகளைப் பெறுவதன் மூலம் அனுபவத்தையும் கடன்களையும் பெற்றுக் கொள்ள முடியும். இதற்கென பார்ண் படி ஆட்டத்தில் குறிப்பிடப்பட்டுள்ள சில பணிகளை முடிக்க வேண்டும்.
# பார்ண் படி

## தலைவர்பலகை

பயனரின் நண்பர்களிடையேயும் பயனரின் நாட்டிலுள்ளவர்கிடையேயும் உலகிலேயும் முன்னணியில் உள்ளவர்களைப் பற்றிய தகவல்களைப் பார்ண் படியின் தலைவர்பலகை தருகின்றது.
# குட்ட பரிந்தன்

**குட்ட பரிந்தன்** அல்லது **இளம் பரிந்தன்** அல்லது **புத்ததாசன்** என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் மூன்றாமவனாவான். இவன் பரிந்தன் (பொ.பி. 441 - 444) என்ற இராசராட்டிரப் பாண்டியர்களுள் இரண்டாமவனின் ஆட்சிக்குப் பிறகு ஆண்டவன். இவன் பரிந்தனின் தம்பியாதலால் இளம்பரிந்தன் என்று அழைக்கப்பட்டான். இவன் ஆட்சியில் தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வந்து தோல்வியுற்றான்.
# குட்ட பரிந்தன்

## கல்வெட்டு

அநுராதபுரம் நகரிலுள்ள இவனுடைய கல்வெட்டுகள் தற்போது அநுராதபுரத்து ஆர்க்கியாலஜி இலாகாவில் காணப்படுகின்றன. அக்கல்வெட்டின் படி புத்த சமயத்தை சேர்ந்தவன் என்றும் இவனுடைய மனைவி புத்த விகாரை ஒன்றுக்கு தானம் செய்ததையும் அறிய முடிகிறது.
# குட்ட பரிந்தன்

## மூல நூல்கள்

- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூல வம்சம்
# பாண்டு (பாண்டியன்)

**பாண்டு** (பொ.பி. 436 - 441) என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் முதலாமானவன். களப்பிரர் காலத்தில் தமிழகத்திலிருந்து தன் இரண்டு மகன்களுடன் தப்பி வந்த இவன் அந்நாட்டை அரசாண்டு கொண்டிருந்த மித்தசேனன் என்பவனை தோற்கடித்து இராசராட்டிரப் பாண்டியர் அரசை நிறுவினான். இவனுக்கு பிறகு இவனது மகன்களான பரிந்தன் மற்றும் இளம் பரிந்தன் முறையே இராசராட்டிரம் அரசை ஆண்ட்னர். இவனது ஆட்சியில் இராசராட்டிரம் தெற்கே மகாவலி கங்கையாற்றையும் மற்ற மூன்று திசைகளிலும் கடலையும் எல்லையாகக் கொண்டமைந்தது. இதன் தலைநகரம் அநுராதபுரம் ஆகும். இவன் மகாவலி கங்கையாற்றின் வடபகுதியில் 28 பாதுகாப்பு எல்லைக் கோட்டைகளை கட்டினான்.
# பாண்டு (பாண்டியன்)

## மூல நூல்கள்

- களப்பிரர் ஆட்சியில் தமிழகம் (நூல்), நாம் ந்நதமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
- சூல வம்சம்
# கருங்கொட்டு கதிர்க்குருவி

**கருங்கொட்டுக் கதிர்க்குருவி** (*Zitting Cisticola*, *Cisticola juncidis*) அல்லது விசிறிவால் கதிர்க்குருவி, தென் ஐரோப்பா, ஆப்பிரிக்கா, தெற்காசியா தொடங்கி வட அவுஸ்திரேலியா வரை பரவலாகக் காணப்படும் ஒரு சிறிய பறவை. இது மேய்ச்சல் நிலங்களில் காணப்படும். சிவப்பு கலந்த பழுப்பு நிறப் பின்புறம், கழுத்துப் பகுதியில் குறைவான பொன்னிறம், வெள்ளையுடன் சேர்ந்த பழுப்பு என்பனவற்றால் இதனை எளிதில் அடையாளம் காண முடியும். இனப்பெருக்கக் காலத்தில், ஆண் வளைந்து நெளிந்து பறந்து, ஒருவித ஒலியெழுப்பும். அவ்வொலி கத்தரிக்கோலால் தொடர்ந்து வெட்டுவது போன்ற ஒலியை ஒத்ததாக இருக்கும்.
# கருங்கொட்டு கதிர்க்குருவி

## விவரம்

கருங்கொட்டுக் கதிர்க்குருவியின் மேற் பகுதி பழுப்பு நிறமும் கருமையான கோடுகளும் உடையது. கீழ்ப் பகுதி வெள்ளையும் அகன்ற வாலையும் உடையது. ஆண் தலையில் குறைந்த கோடுகளைக் கொண்டும், பெண்ணை விட அதிக அடையாளத்தைக் கொண்டும் காணப்படும். ஆனாலும், அவை பெரிய வித்தியாசமாக இருப்பதில்லை. இனப்பெருக்கமற்ற காலங்களில் பற்றைகளுக்குள் மறைவாக வாழும் இவற்றைக் காண்பது கடினம்.
# கருங்கொட்டு கதிர்க்குருவி

## பாகுபாட்டியலும் முறையும்

பரந்த பரம்பலில், சில வகைப் பறவை எண்ணிக்கைகள் அவதானிக்கப்பட்டதில் 18 துணை இனங்கள் ஏற்றுக் கொள்ளப்பட்டுள்ளன. அவை ஒலி எழுப்புதல், இறகு, அளவு என்பவற்றால் வேறுபட்டுள்ளன. தென் பிரான்சு, கிரேக்கம், துருக்கி, சிசிலி, கோர்சிகா, எகிப்து, மேற்கு போர்த்துக்கல், இசுபெயின் ஆகிய இடங்களில் *சிஸ்டிகோலா* இனம் உள்ளது. இசுரேல், சிரியா, ஈராக், ஈரான் ஆகிய இடங்களில் *நியுரோடிக்கஸ்* இனம் உள்ளது. *யுரொபிகியாலிஸ்*, *பேரேனியஸ்* என்பன வட, கிழக்கு ஆப்பிரிக்காவில் காணப்படுகின்றன. காபோன், அங்கோலா, தென் ஆப்பிரிக்கா ஆகிய இடங்களில் *டெரேஸ்ரிஸ்* இனம் உள்ளது. இந்தியாவின் மேற்குத் தொடர்ச்சி மலைத்தொடர் பகுதியில் உள்ள *சலிமாலி*, இந்தியச் சமவெளிகள், இலங்கையின் வறண்ட பகுதிகளில் காணப்படும் குருவிகள் இனப்பெருக்கமற்ற காலத்தில் நீண்ட வால் கொண்ட *குறிஸ்டன்ஸ்* போன்று காலத்திற்கு ஏற்ப மாறும் வால் அமைப்பு அற்றவை. *மலயா,* தென்கிழக்கு ஆசியாவிலும், தென் சீனாவில் வடக்கில் *டின்னாபுலன்யஸ்* இனமும், *புரினிசெப்ஸ்* கொரியாவிலும் சப்பானிலும் காணப்படுகின்றன. ஏனைய இனங்களாக *நிக்ரோஸ்ரியாட்டஸ்* (பிலிப்பீன்சு), *கொண்ஸ்டன்ஸ்* (சுலாவெசி), *புஸ்சிகபில்லா* (கிழக்கு யாவா), *லீன்யோரி* (வட ஆத்திரேலியா), *நோர்மனி* (வடமேற்கு குயின்ஸ்லாந்து), *லாவேரி* (வடகிழக்கு ஆத்திரேலியா) ஆகியன உள்ளன.
# கருங்கொட்டு கதிர்க்குருவி

## பரம்பலும் உறைவிடமும்

இவை பெரும்பாலும் மேய்ச்சல் நிலங்களிலும் நீர் நிலைகளை அண்மித்தும் காணப்படும். இவை நிரந்தரமாகத் தங்கி வாழ்பவை. ஆனால் சில கிழக்காசியப் பறவைகள் குளிர் காலத்தில் வெப்பத்திற்காகத் தென் பகுதிக்குச் செல்கின்றன. இமயமலைப் பகுதியில், இவை கிட்டத்தட்ட உயரம் வரை கோடை காலத்தில் செல்கின்றன. குளிர்காலத்தில் உயரத்திற்குக் கீழே செல்கின்றன. இவ்வினம் வட ஐரோப்பாவில் குறைவான நாடோடிப் பறவைகளாகவும், குறிப்பாக வேகமாகச் செல்பவையாகவுள்ளன. இதன் ஐரோப்பிய பரப்பெல்லை பொதுவாகப் பரந்தும், வட பறவைகள் கடும் குளிர்காலத்திற்கு ஏற்றவையாகவும் உள்ளன.
# கருங்கொட்டு கதிர்க்குருவி

## பழக்கமுறையும் சூழலியலும்

கருங்கொட்டு கதிர்க்குருவி சிறிய பூச்சியுண்ணும் பறவையாகும். சில நேரங்களில் சிறு கூட்டமாக வாழும். மழைக்காலமே இவற்றின் இனப் பெருக்க காலமாகும். பல பகுதிகளில் உள்ள இப் பறவைகள் வருடத்திற்கு இரு முறை இனப்பெருக்கத்தில் ஈடுபடுகின்றன. ஆண்கள் பல பெண்களோடு இனப்பெருக்கத்திற்காக இணையும். ஆனாலும் சில ஒன்றுடன் மட்டுமே சேரும். பற்றைகளின் ஆழத்தில் ஆரம்ப கூடு கட்டலை ஆண்களே செய்து, சிறந்த காட்சியுடன் பெண்ணை அழைக்கும். ஆணை ஏற்றுக் கொண்ட பெண் கூடு கட்டலை நிறைவு செய்யும். மெல்லிய நார், சிலந்தி வலை, புற்கள் மற்றும் பச்சை இலைகளினால் கூடு கட்டப்படும். கிண்ணம் போன்ற அமைப்புடைய கூடு புற்கள் அல்லது இலைகள் மூலம் மூடப்பட்டு உருமறைப்புச் செய்யப்பட்டு காணப்படும். அதனுள் 3 தொடக்கம் 6 வரையான முட்டைகளை இடும். பெண்கள் முட்டைகளை அடை காக்கின்றன. 10 நாட்களின் பிறகு குஞ்சுகள் பொரிக்கின்றன. பெண்கள் அடிக்கடி தன் துணையினை மாற்றிக் கொள்ளும். அத்துடன் அவை குறித்த பிரதேசத்தில் வசிப்பது மிகக் குறைவு. ஆனால், ஆண்கள் இடம்மாறுவது குறைவு. சிலவேளைகளில், பெண்கள் முதலாவது வருடத்தில் இனப்பெருக்கம் செய்கின்றன.
# தமிழ்நாடு பழங்குடியினர் நல வாரியம்

தமிழ்நாட்டில் இருக்கும் பழங்குடியின மக்கள் அனைவரது சமூக, கல்வி மற்றும் பொருளாதார மேம்பாட்டிற்காக தமிழ்நாடு அரசால் **தமிழ்நாடு பழங்குடியினர் நல வாரியம்** அமைக்கப்பட்டுள்ளது. இந்த அமைப்பில் தமிழ்நாடு அரசின் ஆதிதிராவிடர் மற்றும் பழங்குடியினர் நலத்துறை அமைச்சர் தலைவராகவும், அலுவல் சார்ந்த உறுப்பினர்களாக 6 அரசு அதிகாரிகளும், அலுவல் சாராத உறுப்பினர்களாக 13 உறுப்பினர்களும் நியமிக்கப்படுவர். இந்த வாரியத்தின் மூலம் பழங்குடியினருக்கான நலத் திட்ட உதவிகள் அளிக்கப்படும்.  
இந்த அமைப்பிற்கு பழங்குடியினர் உறுப்பினர்களாகச் சேர்க்கப்பட்டு அவர்களுக்கு அடையாள அட்டை அளிக்கப்படும். தமிழ்நாடு பழங்குடியினர் நல வாரியத்தில் சேர்ந்து அடையாள அட்டை பெற்றவர்களுக்கு மாவட்ட ஆதிதிராவிடர் மற்றும் பழங்குடியினர் நலத்துறை அதிகாரி மூலம் இந்த வாரியத்தின் நலத்திட்ட உதவிகள் அளிக்கப்படும்.
# தமிழ்நாடு புதிரை வண்ணார் நல வாரியம்

தமிழ்நாட்டில் இருக்கும் புதிரை வண்ணார் எனும் சாதியினரின் சமூக, கல்வி மற்றும் பொருளாதார மேம்பாட்டிற்காக தமிழ்நாடு அரசால் **தமிழ்நாடு புதிரை வண்னார் நல வாரியம்** அமைக்கப்பட்டுள்ளது. இந்த அமைப்பில் தமிழ்நாடு அரசின் ஆதிதிராவிடர் மற்றும் பழங்குடியினர் நலத்துறை அமைச்சர் தலைவராகவும், அலுவல் சார்ந்த உறுப்பினர்களாக 12 அரசு அதிகாரிகளும், அலுவல் சாராத உறுப்பினர்களாக 13 உறுப்பினர்களும் நியமிக்கப்படுவர். இந்த வாரியத்தின் மூலம் புதிரை வண்ணார் சாதியினருக்கான நலத் திட்ட உதவிகள் அளிக்கப்படும்.
# தமிழ்நாடு புதிரை வண்ணார் நல வாரியம்

## அமைப்பு

தமிழ்நாடு அரசு அமைத்துள்ள “தமிழ்நாடு புதிரை வண்ணார் நல வாரியம்” எனும் அமைப்பு கீழ்கண்டவர்களைத் தலைவர் மற்றும் உறுப்பினர்களாகக் கொண்டுள்ளது.
# தமிழ்நாடு புதிரை வண்ணார் நல வாரியம்

## அமைப்பு

### தலைவர்

- ஆதிதிராவிடர் மற்றும் பழங்குடியினர் நல அமைச்சர்
# தமிழ்நாடு புதிரை வண்ணார் நல வாரியம்

## அமைப்பு

### உறுப்பினர்கள்

- ஆதிதிராவிடர் மற்றும் பழங்குடியினர் நலத்துறைச் செயலாளர்
- நிதித்துறைச் செயலாளர்
- நகராட்சி நிர்வாகம் மற்றும் குடிநீர் வழங்கல் துறைச் செயலாளர்
- ஊரகவளர்ச்சித் துறைச் செயலாளர்
- தொழிலாளர் மற்றும் வேலைவாய்ப்புத்துறைச் செயலாளர்
- சுகாதாரத் துறைச் செயலாளர்
- பள்ளிக்கல்வித்துறைச் செயலாளர்
- பழங்குடியினர் நலத்துறை, தாட்கோ மேலாண் இயக்குநர்
- பேரூராட்சி ஆணையர்  
-ஆகியோர் அலுவல் சார்ந்த உறுப்பினர்களாக இருப்பார்கள்.  
- மா.அன்பழகன் (சட்டமன்ற உறுப்பினர், பழனி, திண்டுக்கல் மாவட்டம்)
- கோவை தங்கம் (சட்டமன்ற உறுப்பினர், வால்பாறை, கோயம்புத்தூர் மாவட்டம்)
- து.ரவிக்குமார் (சட்டமன்ற உறுப்பினர், காட்டுமன்னார் கோவில், கடலூர் மாவட்டம்)
- எஸ்.செல்வம் (மதுரை)
- தூத்துக்குடி, மதுரை, விருதுநகர், தேனி, வேலூர், திருச்சி மாவட்டங்களுக்கு தலா ஒரு நபரும், நெல்லை மாவட்டத்துக்கு 2 பேருமாக மொத்தம் 13 பேர் இக்குழுவில் அலுவல் சாரா உறுப்பினர்களாக இருப்பார்கள்.
# தமிழ்நாடு புதிரை வண்ணார் நல வாரியம்

## வாரியப் பணிகள்

- இந்த அமைப்பிற்கு புதிரை வண்ணார் சாதியைச் சேர்ந்தவர்கள் உறுப்பினர்களாகச் சேர்க்கப்பட்டு அவர்களுக்கு அடையாள அட்டை அளிக்கப்படும்.
- புதிரை வண்ணார் நல வாரியத்தில் உறுப்பினராகச் சேர்ந்து அடையாள அட்டை பெற்றவர்களுக்கு மாவட்ட ஆதிதிராவிடர் மற்றும் பழங்குடியினர் நலத்துறை அதிகாரி மூலம் வாரியத்தால் அளிக்கப்படும் நலத்திட்ட உதவிகள் அளிக்கப்படும்.
- இச்சமுதாய மக்களின் கல்வி அறிவுநிலை பின்தங்கிய நிலையில் உள்ளதை கணக்கில் கொண்டு இவ்வினத்தை சேர்ந்த அனைத்துக் குழந்தைகளையும் பள்ளியில் சேர்க்க நடவடிக்கை மேற்கொள்தல்.
- இச்சமுதாய மக்களுக்கு இலவச வீட்டு மனைப்பட்டா, தொகுப்பு வீடுகள் கட்டித்தருதல், பொருளாதார திட்டங்களை மானியத்துடன் தருதல் உள்பட பல்வேறு மேம்பாட்டுத் திட்டங்கள் இவ்வாரியம் மூலம் செயல்படுத்தப்படும்.
- புதிரை வண்ணார் இன மக்களின் முன்னேற்றத்துக்காக அரசு மூலம் வழங்கப்படும் அனைத்து நலத்திட்டங்களும் மற்றும் உதவிகளும் சிறப்பான முறையில் தங்கு தடையின்றி கிடைப்பதற்கும் இதனை கண்காணிக்கும் வகையில் இவ்வாரியம் செயல்படும்.
# அரிச்சந்திரன் கதை

அரிச்சந்திர சரித்திரம் என்னும் தமிழ்க் காப்பியத்தில் உள்ளபடி இக்கதை சுருக்கமாகச் சொல்லப்படுகின்றது.
# அரிச்சந்திரன் கதை

## காந்தி

அரிச்சந்திரன் நாடகத்தைப் பார்த்த மகாத்மா காந்தி தன் வாழ்க்கையில் சத்தியத்தைக் கடைப்பிடித்து வாழ்ந்துவந்தார்.
# அரிச்சந்திரன் கதை

## தமிழ்நாடு அரசுமுத்திரை

வாய்மையே வெல்லும் - என்னும் தொடர் தமிழ்நாடு அரசுமுத்திரையில் உள்ளது.
# அரிச்சந்திரன் கதை

## இவற்றையும் காண்க

- அரிச்சந்திரன்
- அரிச்சந்திர புராணம்  
- மு. அருணாசலம், தமிழ் இலக்கிய வரலாறு – பதினாறாம் நூற்றாண்டு, 2005
# தமிழ்நாடு தூய்மைப் பணிபுரிவோர் நல வாரியம்

**தமிழ்நாடு தூய்மைப் பணிபுரிவோர் நல வாரியம்** என்பது தமிழ்நாட்டில் தூய்மைப் பணிகளை மேற்கொண்டு வருபவர்களின் சமூக, கல்வி மற்றும் பொருளாதார மேம்பாட்டிற்காக தமிழ்நாடு அரசால் உருவாக்கப்பட்ட வாரியமாகும். இந்த அமைப்பில் தமிழ்நாடு அரசின் ஆதிதிராவிடர் மற்றும் பழங்குடியினர் நலத்துறை அமைச்சர் தலைவராகவும், அலுவல் சார்ந்த உறுப்பினர்களாக 12 அரசு அதிகாரிகளும், அலுவல் சாராத உறுப்பினர்களாக 13 உறுப்பினர்களும் நியமிக்கப்படுவர். இந்த அமைப்பிற்கு தூய்மைப் பணிபுரிவோர் உறுப்பினர்களாகச் சேர்க்கப்பட்டு அவர்களுக்கு அடையாள அட்டை அளிக்கப்படும். தமிழ்நாடு தூய்மைப் பணிபுரிவோர் நல வாரியத்தில் சேர்ந்து அடையாள அட்டை பெற்றவர்களுக்கு இந்த வாரியத்தின் மூலம் தூய்மைப் பணிபுரிவோருக்கான நலத் திட்ட உதவிகள் அளிக்கப்படும். 2023 மார்ச் மாதம் வரை சுமார் 14,000 பணியாளர்கள் உறுப்பினர்களாக உள்ளனர்.
# தமிழ்நாடு தூய்மைப் பணிபுரிவோர் நல வாரியம்

## வழங்கப்படும் நலத்திட்ட உதவிகள்

1. **விபத்துக் காப்பீட்டுத் திட்டம்** - இத்திட்டத்தின் மூலம் விபத்தால் இறப்பவர்களுக்கு ரூபாய் ஒரு இலட்சமும், விபத்தால் ஊனமுற்றவர்களுக்கு ரூ 10,000 முதல் ரூபாய் ஒரு இலட்சம் வரையும் நலத்திட்ட உதவி அளிக்கப் பெறும்.
1. **இறப்பு உதவித் தொகை** - இயற்கையாய் மரணமடைந்தவருக்கு ரூபாய் 15,000 வழங்கப்படும்.
1. **இறுதிச் சங்கு உதவித் தொகை** - இறந்தவரின் இறுதிச் சடங்குச் செலவுகளுக்காக ரூபார் 2,000 வழங்கப்படும்.
1. **கல்வி உதவித் தொகை** - இத்திட்டத்தின் மூலம் பத்தாம் வகுப்பு படிக்கும் பெண்களுக்கு ரூபாய் ஆயிரம், பத்தாம் வகுப்பு தேர்ச்சி பெற்றவர்களுக்கு ரூபாய் ஆயிரம், 11 ஆம் வகுப்பு படிக்கும் பெண்களுக்கு ரூபாய் ஆயிரம், 12 ஆம் வகுப்பு படிக்கும் பெண்களுக்கு ரூபாய் ஆயிரத்து ஐநூறு, 12 ஆம் வகுப்பு தேர்ச்சி பெற்றவர்களுக்கு ரூபாய் ஆயிரத்து ஐநூறு, முறையான பட்டப்படிப்பு படிப்பவர்களுக்கு ரூபாய் ஆயிரத்து ஐநூறு,இவர்கள் விடுதியில் தங்கிப்படிப்பவர்களுக்கு ரூபாய் 1,750,முறையான பட்டமேற்படிப்பு படிப்பவர்களுக்கு ரூபாய் 2,000,இவர்கள் விடுதியில் தங்கிப்படிப்பவர்களுக்கு ரூபாய் 3,000, தொழில்நுட்பப் படிப்பு படிப்பவர்களுக்கு ரூபாய் 2,000, இவர்கள் விடுதியில் தங்கிப்படிப்பவர்களுக்கு ரூபாய் 4,000, தொழில்நுட்ப மேற்படிப்பு படிப்பவர்களுக்கு ரூபாய் 4,000, இவர்கள் விடுதியில் தங்கிப்படிப்பவர்களுக்கு ரூபாய் 6,000, தொழிற்பயிற்சி நிலையம்/பல்வகை தொழில் நுட்பக் கல்லூரி (பாலிடெக்னிக்) படிப்பவர்களுக்கு ரூபாய் ஆயிரம், இவர்கள் விடுதியில் தங்கிப்படித்தால் ரூபாய் 1200 கல்வி உதவித் தொகையாக அளிக்கப்படுகிறது.
1. **திருமண உதவித் தொகை** - திருமணம் செய்து கொள்பவருக்கு உதவித் தொகையாக ரூபாய் 2,000 அளிக்கப்படும்
1. **மகப்பேறு உதவித் தொகை** - மகப்பேறு உதவித் தொகையாக ஆறாம் மாதத்திலிருந்து மாதம் ரூபாய் ஆயிரம் வீதம் ரூபாய் 6, 000 வரை அளிக்கப்படும். கருச்சிதைவு, கருக் கலைப்பு போன்றவற்றிற்கு உதவித் தொகையாக ரூபாய் 3,000 அளிக்கப்படும்.
1. **கண் கண்ணாடி உதவித் தொகை** - பழைய கண் கண்ணாடி மாற்றிக் கொள்வதற்கும், புதிய கண் கணாடி வாங்கிக் கொள்ளவும் செலவுத் தொகையாக ரூபாய் 500 வரை அளிக்கப்படும்.
1. **ஓய்வூதியம்** - முதியோர் ஓய்வூதியமாக ரூபாய் 500 அளிக்கப்படும்.
# தமிழ்நாடு தூய்மைப் பணிபுரிவோர் நல வாரியம்

## நலத் திட்ட உதவிகளுக்கான அலுவலர்

இந்த வாரியத்தின் நலத்திட்ட உதவிகள் அனைத்தும் ஒவ்வொரு மாவட்டத்திலும் ஆதிதிராவிடர் வீட்டு வசதி மற்றும் வளர்ச்சிக் கழகத்தின் மாவட்ட மேலாளர் மூலம் அளிக்கப்படும்.
# ரேபரேலி மாவட்டம்

**ரேபரேலி மாவட்டம்** (, ) இந்தியாவின் உத்தரப்பிரதேச மாநில மாவட்டங்களில் ஒன்று. இம்மாவட்டத்தின் தலைநகரம் ரேபரேலி நகரம் ஆகும். இம்மாவட்டம் லக்னௌ கோட்டத்தின் கீழ் அமைந்துள்ளது.
# ரேபரேலி மாவட்டம்

## பொருளாதாரம்

2006ல் பஞ்சாயத்து ராஜ் அமைச்சகம் ரேபரேலி மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது.
# ரேபரேலி மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி ரேபரேலி மாவட்டத்தின் மொத்த மக்கட்தொகை 3,404,004. இது தோராயமாக பனாமா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 97வது இடத்தில் உள்ளது.
# உடுப்பிட்டி தேர்தல் தொகுதி

**உடுப்பிட்டி தேர்தல் தொகுதி** (*Udupiddy Electorate*) என்பது மார்ச் 1960 முதல் பெப்ரவரி 1989 வரை இலங்கையில் வட மாகாணத்தில், யாழ்ப்பாண மாவட்டத்தில் நடைமுறையில் இருந்த ஒரு அங்கத்தவர் தேர்தல் தொகுதியாகும். இப்பகுதி பருத்தித்துறை தேர்தல் தொகுதியில் இருந்து 1960 இல் பிரிக்கப்பட்டது.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் உடுப்பிட்டித் தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.
# உடுப்பிட்டி தேர்தல் தொகுதி

## 1960 (மார்ச்) தேர்தல்கள்

19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:  
| &nbsp; | align=மு. சிவசிதம்பரம் | align=அகில இலங்கைத் தமிழ்க் காங்கிரஸ் | align=சைக்கிள் | 7,365 | 34.70% |
| --- | --- | --- | --- | --- | --- |
| &nbsp; | align=பொன். கந்தையா | align=இலங்கை கம்யூனிஸ்ட் கட்சி | align=நட்சத்திரம் | 5,427 | 25.57% |
| &nbsp; | align=ஆர். ஆர். தர்மரத்தினம் | align=லங்கா சமசமாஜக் கட்சி | align=திறப்பு | 4,573 | 21.55% |
| &nbsp; | align=கந்தப்பா ஜெயக்கொடி | align=இலங்கைத் தமிழரசுக் கட்சி | align=வீடு | 3,860 | 18.19% |
| **தகுதியான வாக்குகள்** | **21,225** | **100.00%** |  |  |  |
| நிராகரிக்கப்பட்டவை | 195 |  |  |  |  |
| மொத்த வாக்குகள் | 21,420 |  |  |  |  |
| பதிவு செய்யப்பட்ட வாக்காளர்கள் | 28,620 |  |  |  |  |
| வீதம் | 74.84% | } |  |  |  |
# உடுப்பிட்டி தேர்தல் தொகுதி

## 1960 (சூலை) தேர்தல்கள்

20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:  
| &nbsp; | align=மு. சிவசிதம்பரம் | align=அகில இலங்கைத் தமிழ்க் காங்கிரஸ் | align=சைக்கிள் | 9,080 | 44.80% |
| --- | --- | --- | --- | --- | --- |
| &nbsp; | align=கந்தப்பா ஜெயக்கொடி | % |  |  |  |
| &nbsp; | align=மு. சிவசிதம்பரம் | align=அகில இலங்கைத் தமிழ்க் காங்கிரஸ் | align=சைக்கிள் | 12,009 | 46.67% |
| &nbsp; | align=கந்தப்பா ஜெயக்கொடி | % |  |  |  |
| &nbsp; | align=கந்தப்பா ஜெயக்கொடி | % |  |  |  |
| &nbsp; | align=த. இராசலிங்கம் | align=தமிழர் விடுதலைக் கூட்டணி | align=சூரியன் | 18,768 | 63.44% |
| align=ஆர். ஆர். தர்மரத்தினம் | align=சுயேட்சை | align=விளக்கு | 4,021 | 13.59% |  |
| align=சி. மோதிலால் நேரு | align=தராசு | 2,798 | 9.46% |  |  |
| align=எஸ். சுந்தரம் | align=பேருந்து | 1,478 | 5.00% |  |  |
| align=கே. சி. மகாதேவன் | align=குடை | 1,188 | 4.02% |  |  |
| align=கே. பிள்ளையினார் | align=ஏணி | 517 | 1.75% |  |  |
| align=எம். துரைராஜா | align=கண் | 437 | 1.48% |  |  |
| align=பி. கனகராசா | align=கதிரை | 251 | 0.85% |  |  |
| align=எம். ஞானச்சந்திரன் | align=மணிக்கூடு | 125 | 0.42% |  |  |
| **தகுதியான வாக்குகள்** | **29,583** | **100.00%** |  |  |  |
| நிராகரிக்கப்பட்டவை | 123 |  |  |  |  |
| மொத்த வாக்குகள் | 29,706 |  |  |  |  |
| பதிவு செய்யப்பட்ட வாக்காளர்கள் | 36,955 |  |  |  |  |
| வீதம் | 80.38% | } |  |  |  |  
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் ரி. இராசலிங்கம் நாடாளுமன்ற இருக்கைகளை இழந்தார்.
# கி. ஆ. பெ. விசுவநாதம் விருது

**கி. ஆ. பெ. விசுவநாதம் விருது** என்பது தமிழ்நாடு அரசின் தமிழ் வளர்ச்சித் துறையின் கீழ் இயங்கும் தமிழ் வளர்ச்சி இயக்ககம் மூலம் தமிழ்நெறியில் தமிழ்த் தொண்டாற்றும் ஒருவருக்கு ஆண்டுதோறும் வழங்கப்படும் ஒரு விருதாகும். தமிழ்நாடு அரசின் அரசாணை எண் (1டி) 14, தமிழ் வளச்சி பண்பாடு மற்றும் அறநிலையத் துறை நாள் 24.1.2000 மூலம் 2000 ஆண்டிலிருந்து இவ்விருது வழங்கப்படுகிறது. 2000 ஆம் ஆண்டிலிருந்து வழங்கப்படும் இந்த விருதுக்கு ரூபாய் ஒரு இலட்சம் பணமுடிப்பும் எட்டு கிராம் அளவிலான தங்கப்பதக்கமும் வழங்கப்படுகிறது.
# கி. ஆ. பெ. விசுவநாதம் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | கோ. முத்துப்பிள்ளை | 2000 |  |
| 2 | முனைவர் கா. காளிமுத்து | 2001 |  |
| 3 | முனைவர் மு. தமிழ்க்குடிமகன் | 2002 |  |
| 4 | முனைவர் ச. வே. சுப்பிரமணியன் | 2003 |  |
| 5 | முனைவர் பு. பா. இராஜேஸ்வரி | 2004 |  |
| 6 | ----- | 2005 |  |
| 7 | ----- | 2006 |  |
| 8 | கவிஞர் கா. வேழவேந்தன் | 2007 |  |
| 9 | பேராசிரியர் த. பழமலய் | 2008 |  |
| 10 | தாயம்மாள் அறவாணன் | 2009 |  |
| 11 | முனைவர் இரா. மதிவாணன் | 2010 |  |
| 12 | முனைவர் இரா. மோகன் | 2011 |  |
| 13 | நா. இராசகோபாலன் (மலையமான்) | 2012 |  |
| 14 | பேராசிரியர் முனைவர் வ.ஜெயதேவன் | 2013 |  |
| 15 | பேராசிரியர் ஏ. எம். ஜேம்ஸ் | 2014 |  |
| 16 | திரு.இரா.கோ. இராசாராம் | 2015 |  |
| 17 | முனைவர் திருமதி மீனாட்சி முருகரத்தனம் | 2016 |  |
| 18 | பேராசிரியர் முனைவர் ப. மருதநாயகம் | 2017 |  |
| 19 | திரு.சூலூர் கலைப்பித்தன் | 2018 |  |
| 20 | மருத்துவர் மணிமேகலை கண்ணன் | 2019 |  |
| 21 | முனைவர் வீ.சேதுராமலிங்கம் | 2020 |  |
| 22 | முனைவர் ம. இராசேந்திரன் | 2021 | } |  
**குறிப்பு**  
- 2005 மற்றும் 2006 ஆம் ஆண்டுகளில் விருது வழங்கப்படவில்லை.
# அமலா பால்

**அமலா பால்** (பிறப்பு: அக்டோபர் 26, 1991) ஒரு தமிழ்த் திரைப்பட நடிகை. சிந்து சமவெளி திரைப்படம் வாயிலாக அறிமுகமான அமலா பால், மைனா திரைப்படத்தில் நடித்ததின் மூலமாக அனைவரின் கவனத்தையும் ஈர்த்தார். பின்னர் வெளிவந்த திரைப்படங்கள், அவரை நட்சத்திர நடிகையாக உயர்த்தியது.
# அமலா பால்

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2009 | *நீலதம்ரா* | பீனா | மலையாளம் |  |
| 2010 | *வீரசேகரன்* | சுகந்தி | தமிழ் |  |
| 2010 | *சிந்து சமவெளி* | சுந்தரி | தமிழ் |  |
| 2010 | *மைனா* | மைனா | தமிழ் | சிறந்த புதுமுக நடிகைக்கான விஜய் விருது
பரிந்துரைக்கப்பட்டவை – சிறந்த நடிகைக்கான பிலிம்பேர் விருது - தமிழ்
பரிந்துரைக்கப்பட்டவை – சிறந்த நடிகைக்கான விஜய் விருது |
| 2011 | *இது நம்முடே கதா* | ஐஸ்வர்யா | மலையாளம் |  |
| 2011 | *விகடகவி* | கவிதா | தமிழ் |  |
| 2011 | *தெய்வத் திருமகள்* | சுவேதா ராஜேந்திரன் | தமிழ் |  |
| 2011 | *பெஜவாடா* | கீதாஞ்சலி | தெலுங்கு |  |
| 2012 | *வேட்டை* | ஜெயந்தி | தமிழ் |  |
| 2012 | *காதலில் சொதப்புவது எப்படி* | பார்வதி | தமிழ் |  |
| 2012 | *லவ் பெய்லியர்* | தெலுங்கு |  |  |
| 2012 | *முப்பொழுதும் உன் கற்பனைகள்* | சாருலதா | தமிழ் |  |
| 2012 | *ஆகாஷின்டே நிறம்* | மலையாளம் | தயாரிப்பில் உள்ளது | } |
# அமலா பால்

## விருதுகள்

| வருடம் | விருது | துறை | திரைப்படம் | முடிவு |
| --- | --- | --- | --- | --- |
| 2011 | அம்ரிதா - எப். ஈ. ஈ. கே. ஏ திரை விருதுகள் | சிறந்த தமிழ் நடிகை | *மைனா* |  |
| எடிசன் விருதுகள் | சிறந்த புதுமுகம் |  |  |  |
| தென்னிந்திய பிலிம்பேர் விருதுகள் | சிறந்த நடிகை - தமிழ் |  |  |  |
| எம். ஜி. ஆர். - சிவாஜி விருதுகள் | சிறந்த புதுமுக நடிகை |  |  |  |
| விஜய் விருதுகள் | சிறந்த நடிகை |  |  |  |
| சிறந்த அறிமுகம் |  |  |  |  |
| 2012 | ஜெயா விருதுகள் | Youth Female Icon Of The Year | *தெய்வத்திருமகள்* | } |
# அமலா பால்

## திருமண அறிவிப்பு

அமலாபால் இயக்குநர் விஜய் உடன் சூன் 12ல் திருமணம் செய்துகொள்வதாக பத்திரிக்கை நிருபர்கள் சந்திப்பில் இருவரும் ஒருமனதாக அறிவித்தனர். 2016-ம் ஆண்டு மணமுறிவு பெற்றனர்.
# தமிழ் வளர்ச்சி இயக்ககம்

தமிழ்நாடு அரசு அரசின் நிர்வாகத்தில் ஆட்சி மொழியாகிய தமிழ் மொழியின் பயன்பாட்டை விரிவாக்கவும், மேம்படுத்தவும் தேவையான அனைத்து நடவடிக்கைகளையும் மேற்கொள்ள 1957 ஆம் ஆண்டில் ஆட்சி மொழிக் குழு ஒன்று உருவாக்கப்பட்டது. இக்குழு ஆற்றிய பணிகளை அடிப்படையாகக் கொண்டு 1968 ஆம் ஆண்டில் **தமிழ் வளர்ச்சி இயக்ககம்** அமைக்கப்பட்டது. தமிழ் வளர்ச்சித் துறையின் கீழ் செயல்பட்டு வரும் இந்த இயக்ககத்தின் மூலம் ஆட்சி மொழித் திட்டச் செயலாக்கப் பணிகளும், தமிழ் வளர்ச்சி தொடர்பான வேறு சில பணிகளும் மேற்கொள்ளப்பட்டு வருகின்றன.
# செந்தமிழ்ச் சொற்பிறப்பியல் அகரமுதலித் திட்ட இயக்ககம்

தமிழ்நாடு அரசின் தமிழ் வளர்ச்சித் துறை தமிழ் மொழியின் சொல்வளத்தையும், காலப்பழமையையும், தனித்தன்மையையும் வெளிக் கொண்டு வர வேண்டுமென்பதற்காக தமிழ் சொற்பிறப்பியல் அகரமுதலி வெளியிடும் நோக்கத்துடன் **செந்தமிழ்ச் சொற்பிறப்பியல் அகரமுதலித் திட்ட இயக்ககம்** ( Directorate of Tamil
Etymological Dictionary Project) ஒன்றை அமைத்தது.  
இந்த இயக்ககத்தின் சார்பில் 12 மடலங்களில் (volumes) அடங்கும் 31 தொகுதிகளும் 13,327 பக்கங்கள் கொண்ட செந்தமிழ்ச் சொற்பிறப்பியல் பேரகரமுதலி என்ற நூலாக வெளியிடப் பெற்றுள்ளன. இவை மிக விரிவான முறையில் சொற்களின் வேரும் வரலாறும் காட்டியும், பட விளக்கங்கள், இலக்கண, இலக்கிய, கல்வெட்டு, நாட்டுப்புறச் சொல் விளக்கங்க மேற்கோள்களைக் கொண்டும், திராவிட மொழிகளிலும், உலக மொழிகளிலும் தமிழ்ச் சொற்களின் ஊடாட்டத்தைக் காட்டியும் அரைக்கலைக்களஞ்சிய அமைப்பில் வெளியிடப் பெற்றிருக்கின்றன. இதன் முதல் பகுதி 1985 ஆம் ஆண்டிலும், கடைசித் தொகுதியான 31 ஆம் தொகுதி 2011 ஆம் ஆண்டிலுமாக வெளியிடப் பெற்றது.  
தமிழ்ச் சொற்பிறப்பியல் அகரமுதலியை எண்மப்படுத்த (கணனி மயமாக்க) நிதி ஒதுக்கீடு செய்து தமிழக அரசு அறிக்கை வெளியிட்டுள்ளது.
# செந்தமிழ்ச் சொற்பிறப்பியல் அகரமுதலித் திட்ட இயக்ககம்

## சொற்குவைத் திட்டம்

சொற்குவைத் திட்டம் என்பது இன்றைய கல்விப் புலத்தில் உள்ள 600 மேற்பட்ட துறைகளில் புழங்கும் கலைச்சொற்களை எல்லாம் திரட்டி அவற்றுக்கு இணையான தமிழ்க் கலைச் சொற்களை உருவாக்கி இணையத் தளத்தில் பொது வெளியில் வெளியிடுவதும் இதுவரை தமிழில் வெளிவந்துள்ள அகராதிகளில் உள்ள அனைத்து சொற்களையும் திரட்டி வந்த சொற்களே மீண்டும் வராமல் (Deduplication) வரிசைப்படுத்தி தமிழ்ச் சொல் வளத்தை உலகறிய செய்வது இதன் முதன்மை நோக்கமாகும்  
அறிஞர்கள் மாணவர்கள் பொதுமக்கள் உள்ளிட்டோர் உருவாக்கி தரும் கலைச் சொற்கள் *சொற்குவை வல்லுநர் குழு* ஏற்பளிப்புக்குப் பின் இணையத்தில் பதிவேற்றி பொது பயன்பாட்டுக்கு வழங்கப்பட்டுள்ளன
# செந்தமிழ்ச் சொற்பிறப்பியல் அகரமுதலித் திட்ட இயக்ககம்

## சொற்குவைத் திட்டம்

### முதன்மை நோக்கங்கள்

1. தமிழின் சொல் வளத்தைக் காத்தல்
1. தமிழின் சொல் வளத்தைப் பெருக்குதல்
1. தமிழில் பிறமொழிக் கலப்பை தவிர்க்க துணை செய்தல்
# செந்தமிழ்ச் சொற்பிறப்பியல் அகரமுதலித் திட்ட இயக்ககம்

## விருதுகள்

இந்த இயக்ககம் வழியாகக் கீழ்க்காணும் விருதுகள் வழங்கப்படவிருக்கின்றன.  
1. தூய தமிழ்ப் பற்றாளர் விருது
1. நற்றமிழ்ப் பாவலர் விருது
1. தூய தமிழ் ஊடக விருது
1. தேவநேயப் பாவாணர் விருது
1. வீரமாமுனிவர் விருது
1. சொல்லின் தாய் விருது
# தலைமைச் செயலக மொழிபெயர்ப்புப் பிரிவு

தமிழ்நாடு அரசின் தலைமைச் செயலகத்தில் தமிழ் வளர்ச்சித் துறையின் பிரிவுகளில் ஒன்றாகத் **தலைமைச் செயலக மொழிபெயர்ப்புப் பிரிவு** இயங்கி வருகிறது.
# தலைமைச் செயலக மொழிபெயர்ப்புப் பிரிவு

## பணிகள்

இந்த மொழிபெயர்ப்புப் பிரிவின் வழியாக நீதியரசர்கள் தலைமையில் அரசு அமைக்கும் விசாரணை ஆணைய அறிக்கைகள், அரசிதழில் வெளியிடப்படும் அறிவிக்கைகள், அரசாணைகள், சுற்றோட்டக் குறிப்புகள், அமைச்சரவைக் கூட்டத்திற்கான குறிப்புகள், காவலர் பதக்க மதிப்புரைகள், அமைச்சர்களின் உரைகள், கொள்கை விளக்கக் குறிப்புகள், மானியக் கோரிக்கைகள், துணை மதிப்பீடுகள், விதிகள், அந்நியச் செலாவணி மற்றும் கள்ளக் கடத்தல் பாதுகாப்பு முறைப்படுத்துதல் தடுப்பு நடவடிக்கைகள், பொதுத்துறையின் மந்தணக் கோப்புகள், பொது நிறுவனங்கள் குழு மற்றும் பொதுக் கணக்குக் குழுக்களின் அறிக்கைகள், ஊடகச் செய்திக் குறிப்புகள் ஆகியவை ஆங்கிலத்திலிருந்து தமிழில் மொழி பெயர்க்கப்படுகின்றன.  
மொழிபெயர்ப்புப் பிரிவு, மத்திய அரசிடமிருந்து இந்தியில் வரும் கடிதங்களை ஆங்கிலத்தில் மொழிபெயர்த்து அளிக்கிறது. ஆளுநரின் உரை, நிதியமைச்சரின் வரவு செலவுத் திட்ட உரை, வரவு செலவுத் திட்ட ஆவணங்கள் ஆகியவற்றின் மொழியாக்கப் பணிக்காக நிதித்துறைக்கும், அவ்வாறே, சட்டப்பேரவைக் கூட்டத்தொடரின் போது மொழிபெயர்ப்புப் பணிக்காகச் சட்டப்பேரவைச் செயலகத்திற்கும் அவ்வப்போது இப்பிரிவு அலுவலர்கள் அனுப்பி வைக்கப்படுகின்றனர்.
# சாம்பல் கதிர்க்குருவி

**சாம்பல் கதிர்க்குருவி** (ஆங்கில பெயர்: *Ashy Prinia*, *Ashy Wren-Warbler*), (உயிரியல் பெயர்: *பிரினா சோசியாலிசு*) ஒரு சிறிய வகைப் பறவையாகும்.
# சாம்பல் கதிர்க்குருவி

## பரம்பல்

இவை இந்தியத் துணைக்கண்டத்தில் வாழும் பறவையாகும். இந்தியா, நேபாளம், வங்காளதேசம், பூட்டான், இலங்கை, மேற்கு பர்மா ஆகிய நாடுகளில் காணப்படுகின்றன. நகர்புற தோட்டங்களில் வாழும் இவற்றை, இதனுடைய சிறிய அளவு, வேறுபாடான நிறம், செங்குத்தான வால் என்பனவற்றைக் கொண்டு எளிதில் இனங்காணலாம். தென் பகுதி பறவைகள் பின்புறத்தே சிவப்பு கலந்த பழுப்பு நிறத்தைக் கொண்டு காணப்படும்.
# சாம்பல் கதிர்க்குருவி

## விவரம்

இக்குருவிகளின் உடல் நீளம் 13 முதல் 41 செ.மீ. வரை காணப்பௌம். இப்பறவைகள் குறுகிய வட்ட வடிவ சிறகினையும் கருப்பு புள்ளிகள் கொண்ட மஞ்சள்-வெள்ளை நிற நீண்ட வாலையும் உடையன. பொதுவாக வால் மேல் நோக்கியவாறு நேராக இருக்கும். இவற்றின் அலகுகள் சிறியதும் கருப்பு நிறமுடையதுமாகும். தலையின் மேற்பகுதி சாம்பல் நிறமும், பின்புறம் சிவப்பு கலந்த பழுப்பாக காணப்படும்.
# சாம்பல் கதிர்க்குருவி

## பரவலும், உறைவிடமும்

இவை உலர்ந்த பரந்த மேய்ச்சல் நிலங்களிலும், திறந்த கானகங்களிலும், குறுங்காடுகளிலும், நகர்ப்புற தோட்டங்களிலும் காணப்படும். இந்தியாவிலுள்ள உலர் பாலைவனங்களில் இவை காணப்படுவதில்லை. இலங்கையில் தாழ் பிரதேசங்களில் காணப்படும். இவை 1600 மீ மலைப் பிரதேசங்களிலும் காணப்படும்.
# சாம்பல் கதிர்க்குருவி

## பழக்கமுறையும் சூழலியலும்

இது ஒரு பூச்சிகளை உண்டு வாழும் பறவையாகும். இது இரு வகையான ஒலியை எழுப்பக் கூடியது. வேகமாகப் பறக்கும்போது இதன் இறக்கைகள் ஒருவித ஒலியை எழுப்பும். இவற்றின் கூடுகள் நிலத்தை அண்மித்ததாக குறுங்காடுகளில் அல்லது நீண்ட புற்களில் காணப்படும். இவை 3 முதல் 5 முட்டைகளை இடும்.
# வெண்புருவக் கொண்டலாத்தி

**வெண்புருவக் கொண்டலாத்தி** (White-browed Bulbul) என்பது கொண்டை வகை பறவையாகும். இது இலங்கையிலும் இந்திய தீபகற்பத்திலும் வாழ்கிறது. மேற்பகுதி ஒலிவ நிறத்திலும், கீழ்ப் பகுதி வெண்மையாகவும் காணப்படும். இதன் கண் புருவம் மங்கலாகவும் பின்புறம் மஞ்சளாகவும் காணப்படும். இவற்றின் வாழ்விடம் அடர்த்தியான குறுங்காடுகள். இங்கே இவை மறைந்து வாழும் இவற்றை காண்பது கடினம். ஆயினும் இவற்றின் பலத்த ஒலி மூலம் இவற்றின் இருப்பை கண்டுபிடித்துவிடலாம்.
# வெண்புருவக் கொண்டலாத்தி

## விவரம்

வெண்புருவக் கொண்டலாத்தியின் நீளம் 20 செ.மீ (7 அங்குலம் 8) ஆகும். இவற்றின் மேற்பகுதி ஒலிவ நிறமும் கீழ்ப் பகுதி வெண்மையாகவும் இருக்கும். இப் பறவைகளின் வெண் கண் புருவம், கண்ணுக்கு கீழான வெள்ளை நிற பிறை வடிவம் மற்றும் மீசை போன்ற கரிய கோடு என்பனவற்றால் அடையாளம் காணலாம். பின்புறம் மஞ்சள் தன்மையுடனும் முகவாய் மஞ்சலாகவும் காணப்படும். தொண்டைப் பகுதி வெண்மையானது. பிடரியில் மூன்று அல்லது நான்கு மயிர் போன்றன தென்படும். இறகின் அமைப்பில் ஆணும் பெண்ணும் ஒருமித்தவை. இவை பலத்த ஒலியினை புதரின் மேலிருந்து எழுப்பி, புதரின் உள் சென்று மறைந்துவிடும்.
# வெண்புருவக் கொண்டலாத்தி

## பரம்பலும் உறைவிடமும்

இப்பறவை வட இந்தியா மற்றும் இலங்கைக்குரிய பறவையாகும். இவை உலர்ந்த பரந்த கிராமப்புற குறுங்காடுகளிலும், அடர்த்தியான புதர்களுள்ள குறுங்காடுகளிலும் தோட்டங்களிலும் காணப்படும்.
# வெண்புருவக் கொண்டலாத்தி

## பழக்கமுறையும் சூழலியலும்

வெண்புருவக் கொண்டலாத்தி தனியாகவும் இணையாகவும் காணப்படும். இவை பழங்கள், மலர்த்தேன், புழு, பூச்சி என்பவற்றை உணவாகக் கொள்ளும். பங்குனி முதல் புரட்டாதி வரையான காலப்பகுதியில் இனப்பெருக்கத்தில் ஈடுபடும். இவை வருடத்தில் இரு தடைவைகள் குஞ்சு பொரிக்கும். மாசியும் புரட்டாதியும் இனப்பெருக்கத்தின் உச்ச காலமாகும். இவை மரக்கிளையில் இலகுவான கிண்ணம் போன்ற கூட்டினைக் கட்டி இரண்டு முட்டைகள் வரை இடும். ஒரு பறவை 11 வருடங்களுக்கு மேல் வாழக் கூடியது.
# உள்ளீடு/வெளியீடு

**உள்ளீடு/வெளியீடு** அல்லது **உ/வெ** (*ஆங்கிலம்: **I/O***) என்பது கணித்தலில் தகவல் மையச் செயற்பகுதி முறைமைக்கும் (கணினி போன்றன) வெளி உலகிற்கும், அதாவது மனிதருக்கும் அல்லது வேறொரு தகவல் மையச் செயற்பகுதி முறைமைக்கும் இடையிலான தகவல் தொடர்பாகும். உள்ளீடுகள் என்பவை கணினி மூலம் பெற்ற சமிக்கை அல்லது தரவுகளாகவும், வெளியீடுகள் என்பவை கணினி மூலம் அனுப்பப்பட்ட சமிக்கை அல்லது தரவுகளாகவும் உள்ளன. இப்பதமானது ஓர் உள்ளீடு அல்லது வெளியீடு செயற்பாட்டை செய்து முடிக்க செய்யப்படும் ஒரு செயலின் பகுதியாகவும் பாவிக்கப்படுகிறது. உ/வெ கருவிகள் ஒரு நபரால் (அல்லது ஒரு கணினியால்) கணினியுடன் தகவல் பரிமாற்றத்திற்காக பாவிக்கப்படும். எடுத்துக்காட்டாக, விசைப்பலகை, சுட்டி ஆகியன கணினியுடனான உள்ளீட்டு கருவிகளாகவும், காட்சித்திரை, கணினி அச்சுப்பொறி ஆகியன வெளியீடு கருவிகளாகவும் கருத முடியும். கணினிகளுக்கடையிலான தகவல் பரிமாற்றத்திற்கு சில கருவிகளான இணக்கி, பிணைய இடைமுக கட்டுப்பாட்டகம் ஆகியன உள்ளீடு மற்றும் வெளியீடு ஆகிய இரண்டுக்கும் பாவிக்கக் கூடியன.  
ஒரு கருவியின் செயற் தன்மையானது உள்ளீடு அல்லது வெளியீடு ஆக அது செயற்படும் தன்மையினைக் கொண்டே அமையும். மனித பாவனையாளரின் வெளியீடு பௌதீக உள்ளீட்டு நகர்வாக சுட்டி, விசைப்பலகை ஆகியவற்றால் எடுக்கப்பட்டு கணினி புரிந்து கொள்ளக் கூடிய சமிக்கையாக மாற்றப்படுகிறது. இக் கருவிகளின் வெளியீடு கணினிக்கு உள்ளீடாகும். இவ்வாறே, கணினி அச்சுப்பொறி, காட்சித்திரை ஆகியன கணினியின் வெளியீடுகளை உள்ளீடு சமிக்கைகளாக எடுக்கிறது. அவை மனித பயனாளர்கள் பார்க்கக் கூடியவாறு அல்லது வாசிக்கக் கூடியவாறு சமிக்கையை செயல் வடிவமாக மாற்றுகின்றன. ஒரு மனித பயனாளருக்கு பார்க்கும் அல்லது வாசிக்கும் செயல்முறையின் இச் செயல் வடிவம் பெற்றுக் கொள்ளும் உள்ளீடு ஆகவுள்ளது. கணினிக்கும் மனிதர்களுக்குமிடையிலான இச் செயற்பாடு மனித-கணினி இடையூடாட்டம் என ஒரு களமாக கற்பிக்கப்படுகிறது.  
கணினி அமைப்பில் மையச் செயற்பகுயினதும் பிரதான நினைவகத்தினதும் இணைப்பு கணினியின் மூளை என கருதப்படுகிறது. ஆகவே, அங்கிருந்து பறிமாறப்படும் தகவல் உள்ளீடு/வெளியீடு எனப்படும்.
# உள்ளீடு/வெளியீடு

## வெளி இணைப்பு

- What are input and output devices?
# தேசிய மதிப்பீடு மற்றும் தரச்சான்று அவை

**தேசிய மதிப்பீடு மற்றும் தரச்சான்று அவை ** (*National Assessment and Accreditation Council*, **NAAC**) அல்லது **என்ஏஏசி** இந்தியாவின் உயர் கல்வி நிறுவனங்களை மதிப்பிட்டு தரவரிசைப்படுத்தும் ஓர் அமைப்பாகும். இந்திய அரசின் பல்கலைக்கழக மானியக் குழு வழங்கும் நிதியில் தன்னாட்சியுடன் இயங்கும் இந்த அமைப்பு பெங்களூரைத் தலைமையகமாகக் கொண்டுள்ளது.
# தேசிய மதிப்பீடு மற்றும் தரச்சான்று அவை

## வரலாறு

1986இல் இயற்றப்பட்ட தேசிய கல்விக் கொள்கைப் பரிந்துரைக்கேற்ப 1994ஆம் ஆண்டு இந்த அமைப்பு நிறுவப்பட்டது. இந்தக் கல்விக் கொள்கையின் நோக்கம் கல்வியின் தரக் குறைபாடுகளை களைவதாகும். 1992ஆம் ஆண்டில் செயலாக்கத் திட்டம் வடிக்கப்பட்டு தனியதிகாரம் கொண்ட தேசிய தரவரிசைப்படுத்தும் அமைப்பொன்றை நிறுவ தொலைநோக்கு திட்டம் தீட்டப்பட்டது. இதன்படி, என்ஏஏசி 1994ஆம் ஆண்டு பெங்களூரைத் தலைமையகமாகக் கொண்டு அமைக்கப்பட்டது.
# தேசிய மதிப்பீடு மற்றும் தரச்சான்று அவை

## தரச்சான்று முறைமை

என்ஏஏசியிடமிருந்து தரச்சான்று பெறுவது மூன்றுநிலை செயல்பாடாகும். முதல்நிலையில் தரப்படுத்தப்படும் நிறுவனம் தயார்படுத்திக்கொண்டு சுய ஆய்வு அறிக்கையை தருவதாகும். இதனைப் பதிப்பித்தபிறகு நேரடியாக இணைநிலை அணியொன்று சுய அறிக்கைப்படி உள்ளதா என ஆய்்ந்து பரிந்துரை அளித்தல் இரண்டாம்நிலை ஆகும். மூன்றாம் நிலையில் என்ஏஏசியின் செயற்குழு இறுதி முடிவெடுப்பதாகும்.
# தேசிய மதிப்பீடு மற்றும் தரச்சான்று அவை

## தர நிலை

தர ஆய்வு முடிவில் உயர் கல்வி நிறுவனங்கள் ஆங்கில் எழுத்தின் அடிப்படையில் 4 தரப்புள்ளிகளுக்கு நிறுவனங்கள் பெற்ற புள்ளிகளின் அடிப்படையில் தரப்படுத்தப்படுகின்றன.
| 3.51 – 4.00 | A++ | தரம் பெற்றது |  |
| --- | --- | --- | --- |
| 3.26 – 3.50 | A+ | தரம் பெற்றது |  |
| 3.01 – 3.25 | A | தரம் பெற்றது |  |
| 2.76 – 3.00 | B++ | தரம் பெற்றது |  |
| 2.51 – 2.75 | B+ | தரம் பெற்றது |  |
| 2.01 – 2.50 | B | தரம் பெற்றது |  |
| 1.51 – 2.00 | C | தரம் பெற்றது |  |
| ≤ 1.50 | D | தரம் பெறவில்லை | } |
# தேசிய மதிப்பீடு மற்றும் தரச்சான்று அவை

## அங்கீகாராம்

சூன் 2023 நிலவரப்படி, இந்தியாவில் உள்ள பல்கலைக்கழகங்கள் மற்றும் கல்லூரிகளில், 820 பல்கலைக்கழகங்களும் 15501 கல்லூரிகளும் இந்த அவையினால் அங்கீகாரம் பெற்றுள்ளன.
# தேசிய மதிப்பீடு மற்றும் தரச்சான்று அவை

## அங்கீகாராம்

### முடிவுகள்

11 மார்ச் 2020 முதல் செல்லுபடியாகும் அங்கீகாரத்துடன் கூடிய உயர்கல்வி நிறுவனங்களின் ஒருங்கிணைந்த பட்டியலை தேமதஅ வெளியிட்டது.  
**தரச்சான்று பெற்ற முதன்மை நிறுவனங்கள் (பல்கலைக்கழகம்)**  
| டாட்டா சமூக அறிவியல் கழகம் | மகாராட்டிரா | 3.89 | 18/02/2023 |  |
| --- | --- | --- | --- | --- |
| லட்சுமிபாய் தேசிய உடற்கல்வி நிறுவனம் | மத்தியப் பிரதேசம் | 3.79 | 27/03/2022 |  |
| இந்திய வேதியியல் தொழில்நுட்ப நிறுவனம் | மகாராட்டிரா | 3.77 | 26/11/2022 |  |
| அமிர்த விஸ்வ வித்யாபீடம் | தமிழ்நாடு | 3.70 | 16/08/2028 |  |
| இந்திய அறிவியல் கழகம் | கருநாடகம் | 3.67 | 25/09/2023 |  |
| இராமகிருஷ்ணா மிஷன் விவேகானந்தா கல்வி மற்றும் ஆராய்ச்சி நிறுவனம் | மேற்கு வங்காளம் | 3.66 | 27/03/2024 |  |
| மும்பை பல்கலைக்கழகம் | மகாராட்டிரா | 3.65 | 27/03/2024 |  |
| அழகப்பா பல்கலைக்கழகம் | தமிழ்நாடு | 3.64 | 01/05/2024 |  |
| பனஸ்தலி வித்யாபித் | இராசத்தான் | 3.63 | 10/03/2022 |  |
| ஜாமியா மில்லியா இஸ்லாமியா | தில்லி | 3.61 | 13/12/2026 |  |
| ஆந்திரப் பல்கலைக்கழகம் | ஆந்திரப் பிரதேசம் | 3.6 | 18/02/2023 |  |
| சாவித்ரிபாய் பூலே புனே பல்கலைக்கழகம் | மகாராட்டிரா | 3.6 | 21/02/2024 |  |
| சென்னைப் பல்கலைக்கழகம் | தமிழ்நாடு | 3.59 | 21/08/2028 | } |  
**தரச்சான்று பெற்ற முதன்மை கல்லூரிகள்**  
| அரசு மொகிந்திரா கல்லூரி | பஞ்சாப் | 3.86 | 18/02/2021 |  |
| --- | --- | --- | --- | --- |
| பி. எம். எஸ். பொறியியல் கல்லூரி | கர்நாடகா | 3.83 | 27/03/2024 |  |
| சுபோத் கல்லூரி | ராஜஸ்தான் | 3.82 | 29/10/2024 |  |
| ஸ்ரீ ராமகிருஷ்ணா மிஷன் வித்யாலயா கல்வியியல் கல்லூரி | தமிழ்நாடு | 3.82 | 11/09/2022 |  |
| புதிய கலை, வணிகம் மற்றும் அறிவியல் கல்லூரி, அகமதுநகர் | மகாராட்டிரா | 3.79 | 29/10/2022 |  |
| கே. டி. எச். எம். கல்லூரி, நாசிக் | மகாராட்டிரா | 3.79 | 29/10/2024 |  |
| செயின்ட் ஜோசப் கல்லூரி, பெங்களூர் | கருநாடகம் | 3.79 | 29/10/2024 |  |
| தூய சவேரியார் கல்லூரி, கொல்கத்தா | மேற்கு வங்காளம் | 3.77 | 22/01/2024 |  |
| காட்டன் கல்லூரி, கவுகாத்தி | அசாம் | 3.76 | 04/11/2021 |  |
| தூய வளனார் கல்லூரி, தேவகிரி | கேரளம் | 3.76 | 15/09/2023 |  |
| திருச்சிலுவைக் கல்லூரி, திருச்சிராப்பள்ளி | தமிழ்நாடு | 3.75 | 13/02/2027 |  |
| தியோகிரி கல்லூரி, அவுரங்காபாத் | மகாராட்டிரா | 3.75 | 16/03/2021 |  |
| வி. என். ஆர். விக்னனா ஜோதி பொறியியல் தொழில்நுட்ப நிறுவனம் | தெலங்காணா | 3.73 | 15/08/2023 |  |
| இலயோலா சமூக அறிவியல் கல்லூரி | கேரளம் | 3.72 | 09/12/2021 |  |
| தூய ஆன்ஸ் கல்வியியல் கல்லூரி, மங்களூரு | கருநாடகம் | 3.71 | 09/12/2021 | } |
# காதம்பரி

**காதம்பரி** என்னும் தமிழ் இலக்கியம் 15ஆம் நூற்றாண்டில் தோன்றியது.
# காதம்பரி

## ஹர்ஷர்

அர்சவர்த்தனர் (ஹர்சவர்த்தனர்) அவைக்களப் புலவர் பாணபட்டர் இதனை வடமொழியில், உரைநடையில் எழுதினார். அது 12000 கிரந்தங்களைக் (எழுத்துக்களைக்) கொண்டது. பூர்வ பாகம், உத்தர பாகம் என இரு பகுதிகளைக் கொண்டது.  
ஹர்ஷர் 606-647-ஆம் ஆண்டுகளில் ஹரியானா மாநித்திலுள்ள தானேஸ்வரத்தைத் தலைநகராகக் கொண்டு சற்றேறக்குறைய இன்றுள்ள வட இந்தியா முழுவதையும் ஆண்ட பேரரசர். நாகானந்தா, ரத்னாவளி, பிரியதர்சினி என்னும் நூல்களை வடமொழியில் இயற்றியவர். ஹர்ஷ-சரிதம் என்னும் பெயரில் தன்-வரலாற்றையும் எழுதிவர்.
# காதம்பரி

## கந்தருவப்பெண் காதம்பரி

உஜ்ஜயினி நகரத்து அரசன் சந்திரபீடன். இவன் கந்தருவப் பெண் காதம்பரியைக் காதல் திருமணம் செய்துகொள்கிறான். இந்த வரலாற்றைக் கூறும் நூல் காதம்பரி. காதம்பரி நூலின் சுவை அறிந்தவர்களுக்கு உணவுகூடச் சுவைப்பதிலை என்னும் பொருள்படும் வடமொழிப் பழமொழி ஒன்று உண்டு.
# காதம்பரி

## ஆதிவராக கவி

தமிழ்க் காப்பியமான காதம்பரி இரண்டு பகுதிகளாக உள்ளது. முதல் பகுதிக்குப் ‘பூர்வ காதம்பரி’ என்பது பெயர். இதனைப் ‘பட்டபாண கவி’ என்பவர் இயற்றினார். இவரை ‘ஆதிவராக கவி’ என நூலின் பாயிரப்பகுதியிலுள்ள பாடல் குறிப்பிடுகிறது. இரண்டாம் பாகத்தின் பெயர் ‘உத்தர காதம்பரி’. இதனை அவரது மகன் இயற்றினார்.  
ஆதிவராக கவியின் தந்தை அருளாளர் என்னும் அந்தணர். பொருளாகரன் என்பவரின் தம்பி. இவர்கள் சோழநாட்டில் வாழ்ந்தவர்கள்.  
நூல் செய்த காலம் கி.பி. 1411 திருமால், சிவன், கலைமகள், வேழமுகவன், முருகன் ஆகிய வழிபாட்டுப் பாடல்களுக்குப் பின் நூல் விரிகிறது.  
இவர் காதம்பரி வரலாற்றைச் சுருக்கமாகத் தந்துள்ளதை அவரே குறிப்பிடுகிறார்.
:பாற்கடல் சென்ற பூசை பாலின்மேல் ஆசை வைத்து
:மேற்கொள வரினுப் எல்லா வெள்ளமும் கொள்ள வற்றோ
:பாற்கடல் அன்ன காதம் பரிக்கடல் பரப்பில் ஆசை
:மேற்கொளும் என்றன் நெஞ்சம் வேண்டுவ கொள்ளும் அன்றே.
# காதம்பரி

## தமிழ்க்காப்பியம்

தமிழ்க்காப்பியம் காதம்பரி பாயிரப்பாடல் 14, நூல்பாடல் 1218, ஆகமொத்தம் 1232 பாடல்களைக் கொண்டது.
# காதம்பரி

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, (முதல் பதிப்பு 1959) திருத்தப்பட்ட பதிப்பு 2005
# புதுமைப்பித்தன் படைப்பிலக்கிய விருது

**புதுமைப்பித்தன் படைப்பிலக்கிய விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். சிறுகதை, நாவல், நாடகம் போன்றவற்றை உள்ளடக்கமாகக் கொண்டு வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையாகவும், பாராட்டுச் சான்றிதழும் அளிக்கப்படும்.
# புதுமைப்பித்தன் படைப்பிலக்கிய விருது

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | அஞ்சுவண்ணம் தெரு | தோப்பில் முகம்மது மீரான் | அடையாளம் பதிப்பகம் |  |
| 2013 | அறம் | பா.ஜெயமோகன் |  |  |
| 2015 | வண்ணதாசன் |  |  |  |
| 2016 | கொலைச்சேவல் | இமையம் | } |  |
# பாரதியார் கவிதை விருது

**பாரதியார் கவிதை விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். கவிதையை உள்ளடக்கமாகக் கொண்டு வெளியான சிறந்த நூல் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.
# பாரதியார் கவிதை விருது

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | --- | --- | --- | தேர்வு செய்யப்படவில்லை |
| 2013 | பெரு நயப்புரைத்தல் | முனைவர் இலக்குமி குமாரன் ஞானதிரவியம் |  |  |
| 2015 | இன்குலாப் |  |  |  |
| 2016 | மலர்மகன் கவிதைகள் | மலர்மகன் | } |  |
# அழ. வள்ளியப்பா குழந்தை இலக்கிய விருது

**அழ. வள்ளியப்பா குழந்தை இலக்கிய விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். கதை, கவிதை, நாடகம் போன்ற குழந்தை இலக்கியப் படைப்புகளை உள்ளடக்கமாகக் கொண்டு வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன. இவ்விருது அழ. வள்ளியப்பா அவர்களின் நினைவாக அவரது பெயரில் வழங்கப்படுகிறது.
# அழ. வள்ளியப்பா குழந்தை இலக்கிய விருது

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | --- | --- | --- | தேர்வு செய்யப்படவில்லை |
| 2013 | 1. அமேசான் காடுகளும் சகாரா பாலைவனமும் எப்படித் தோன்றின?
2. குட்டி யானையும் சுட்டிகளும்
3. உங்கள் சுட்டிக் குழந்தைகளுக்குச் சுவையான குட்டிக் கதைகள் -75 | 1. பெ. கருணாகரன்
2. கொ. மா. கோதண்டம்
3. கமலா கந்தசாமி | பரிசுத் தொகை ரூபாய் 1, 50,000 மூவருக்கும் பகிர்ந்தளிக்கப்படுகிறது. |  |
| 2023 | 1. பெரிய தாத்தா
2.கடலுக்கு அடியில் மர்மம் | 1. அருண்.மோ
2. சி. சரிதா | பரிசுப் பகிர்ந்தளிக்கப்படுகிறது. | } |
# ஜி. யூ. போப் மொழிபெயர்ப்பு விருது

**ஜி.யூ. போப் மொழிபெயர்ப்பு விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். தமிழில் வெளியான சிறந்த மொழிபெயர்ப்பு நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.
# ஜி. யூ. போப் மொழிபெயர்ப்பு விருது

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | என் பெயர் சிவப்பு | க. குப்புசாமி | காலச்சுவடு பதிப்பகம் |  |
| 2013 | அசடன் | ம. அ. சுசீலா | - |  |
| 2015 | ஆர்.சிவகுமார் | - |  |  |
| 2021 | பேராசிரியர் முனைவர் பழனி அரங்கசாமி | - | } |  |
# பெ. நா. அப்புசாமி அறிவியல் தமிழ் விருது

**பெ.நா. அப்புசாமி அறிவியல் தமிழ் விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். தமிழில் வெளியான சிறந்த அறிவியல் நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.
# பெ. நா. அப்புசாமி அறிவியல் தமிழ் விருது

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு |
| --- | --- | --- | --- |
| 2012 | வலிய எலும்பே வலுவழுப்பான மூட்டே | கோ. அன்பழகன் | தமிழ்முனை பதிப்பகம் |
| 2013 | நேனோ - அடுத்தபுரட்சி | மோகன் சுந்தரராசன் | தேசிய புத்தக அறக்கட்டளை |
| 2014 | நீரிழிவு நோய் முதல் புற்றுநோய் வரை உணவு மருத்துவம் | சு. நரேந்திரன் | கற்பகம் பதிப்பகம் |
| 2015 | நெட்வொர்க் தொழில்நுட்பம் | மு. சிவலிங்கம் | பாரதிபகத் பதிப்பகம் |
| 2016 | சர்க்கரை நோயுடன் வாழ்வது இனிது | கு. கணேசன் | சூரியன் பதிப்பகம் |
| 2017 | நீர் மேலாண்மை | ப.மு. நடராஜன் | உலகத் தமிழாராய்ச்சி நிறுவனம் |
# ஆனந்த குமாரசாமி கவின்கலை விருது

**ஆனந்த குமாரசாமி கவின்கலை விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். சிற்பம், ஓவியம் போன்றவற்றை உள்ளடக்கமாகக் கொண்டு வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். கவின்கலை, தமிழிசை விருதுகளுக்குக் குறிப்பிட்ட ஆண்டில் வெளிவந்த தகுதி வாய்ந்த நூல்கள் இல்லாத போது அத்துறைகளில் தனிப்பெரும் பங்களிப்புச் செய்த கலைஞர்கள் பெயர்கள் பரிசீலிக்கப்பட்டு விருதுக்குரியவர் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.
# ஆனந்த குமாரசாமி கவின்கலை விருது

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2012 | அர்ச்சுனன் தபசு | முனைவர் சா. பாலுசாமி | காலச்சுவடு பதிப்பகம் |  |
| 2013 | இராஜராசேச்சரம் | முனைவர் குடவாயில் பாலசுப்பிரமணியன் |  |  |
| 2016 | சோழர் கால ஆடற்கலை | இரா. கலைக்கோவன் | } |  |